CELEX: 62013CN0684
Language: hr
Date: 2013-12-23 00:00:00
Title: Predmet C-684/13: Zahtjev za prethodnu odluku koji je Vestre Landsret (Danska) uputio 23. prosinca 2013. — Johannes Demmer protiv Fødevareministeriets Klagecenter

22.3.2014   
            
            
               HR
            
            
               Službeni list Europske unije
            
            
               C 85/14
            
         Zahtjev za prethodnu odluku koji je Vestre Landsret (Danska) uputio 23. prosinca 2013. — Johannes Demmer protiv Fødevareministeriets Klagecenter
   (Predmet C-684/13)
   2014/C 85/27
   Jezik postupka: danski
   
      Sud koji je uputio zahtjev
   
   Vestre Landsret
   
      Stranke glavnog postupka
   
   
      Tužitelj: Johannes Demmer
   
      Tuženik: Fødevareministeriets Klagecenter
   
      Prethodna pitanja
   
   
               1.
            
            
               Trebaju li se zahtjev da se poljoprivredna površina ne koristi za „nepoljoprivredne aktivnosti” u smislu članka 44. stavka 2. Uredbe br. 1782/2003 (1) i zahtjev da se poljoprivredna površina koristi „za obavljanje poljoprivredne aktivnosti ili […] pretežito koriste za obavljanje poljoprivredne aktivnosti” u smislu članka 34. stavka 2. točke (a) Uredbe br. 73/2009 (2) tumačiti na način da je uvjet za potporu taj da je osnovna svrha upotrebe površine poljoprivredna aktivnost?
               
                           (a)
                        
                        
                           U slučaju potvrdnog odgovora, koje se kriterije mora uzeti u obzir prilikom odlučivanja koja je svrha upotrebe „osnovna” upotreba ako se površina istovremeno koristi za više različitih svrha?
                        
                     
                           (b)
                        
                        
                           U slučaju potvrdnog odgovora, znači li to, ukoliko je primjenjivo, da su sigurnosne površine koje okružuju uzletno-sletne staze i staze za vožnju i zaustavljanje, koje su s jedne strane dio zračne luke te na koje se primjenjuju posebna pravila i ograničenja, kao što su ona o kojima je riječ u ovom predmetu, a koja se odnose na upotrebu zemljišta, ali koje se s druge strane istovremeno koriste za uzgoj sijena za proizvodnju peleta stočne hrane, po svojoj naravi i upotrebi ispunjavaju uvjete za potporu na temelju gore navedenih odredbi?
                        
                     
         
               2.
            
            
               Treba li se zahtjev da je poljoprivredno zemljište dio poljoprivrednikovog „gospodarstva” u smislu članka 44. stavka 2. Uredbe br. 1782/2003 i članka 34. stavka 2. točke (a) Uredbe br. 73/2009 tumačiti na način da su sigurnosne površine koje okružuju uzletno-sletne staze i staze za vožnju i zaustavljanje, koje su s jedne strane dio zračne luke i na koje se primjenjuju posebna pravila i ograničenja, kao što su ona o kojima je riječ u ovom predmetu, a koja se odnose na upotrebu zemljišta, ali koje se s druge strane istovremeno koriste za uzgoj sijena za proizvodnju peleta stočne hrane, ispunjavaju uvjete za potporu na temelju gore navedenih odredbi?
            
         
               3.
            
            
               Ukoliko na pitanje 1(b) i/ili pitanje 2 valja dati negativan odgovor, hoće li, zato što se predmetne zemljišne čestice osim za uzgoj sijena za proizvodnju peleta stočne hrane također koriste i kao sigurnosne površine koje okružuju uzletno-sletne staze i staze za vožnju i zaustavljanje, doći do
               
                           (a)
                        
                        
                           greške koju je poljoprivrednik opravdano mogao zamijetiti u smislu članka 137. Uredbe br. 73/2009 s obzirom na to da su prava na plaćanje unatoč tomu dodijeljena?
                        
                     
                           (b)
                        
                        
                           greške koju je poljoprivrednik opravdano mogao zamijetiti u smislu članka 73. stavka 4. Provedbene uredbe Komisije br. 796/2004 (3) s obzirom na to da su potpore za spomenute površine unatoč tomu isplaćene?
                        
                     
                           (c)
                        
                        
                           neopravdano plaćanja u svezi kojeg se ne može smatrati da je korisnik postupao u dobroj vjeri u smislu članka 73. stavka 5. Provedbene uredbe Komisije br. 796/2004 s obzirom na to da su potpore za spomenute površine unatoč tomu isplaćene?
                        
                     
         
               4.
            
            
               Koji trenutak treba uzeti u obzir radi ocjene
               
                           (a)
                        
                        
                           postoji li greška koju je poljoprivrednika opravdano mogao zamijetiti u smislu članka 137. Uredbe br. 73/2009,
                        
                     
                           (b)
                        
                        
                           postoji li greška koju je poljoprivrednika opravdano mogao zamijetiti u smislu članka 73. stavka 4. Provedbene uredbe Komisije br. 796/2004,
                        
                     
                           (c)
                        
                        
                           može li se smatrati da je korisnik postupao u dobroj vjeri u smislu članka 73. stavka 5. Provedbene uredbe Komisije br. 796/2004?
                        
                     
         
               5.
            
            
               Mora li se ocjena iz pitanja 4 (a) do (c) provesti za svaku predmetnu godinu ili za plaćanja u cjelini?
            
         
      (1)  Uredba Vijeća (EZ) br. 1782/2003 od 29. rujna 2003. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EEZ) br. 2019/93, (EZ) br. 1452/2001, (EZ) br. 1453/2001, (EZ) br. 1454/2001, (EZ) 1868/94, (EZ) br. 1251/1999, (EZ) br. 1254/1999, (EZ) br. 1673/2000, (EEZ) br. 2358/71 i (EZ) br. 2529/2001 (SL 2003 L 270, str. 1.). [neslužbeni prijevod]
   
      (2)  Uredba Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (SL 2009 L 30, str. 16.) (SL, posebno izdanje na hrvatskom jeziku, poglavlje 3., svezak 19., str. 199.).
   
      (3)  Uredba Komisije (EZ) br. 796/2004 od 21. travnja 2004. o detaljnim pravilima za provedbu višestruke sukladnosti, modulacije i integriranog sustava upravljanja i kontrole predviđenim u Uredbi Vijeća (EZ) br. 1782/2003 o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike (SL 2004 L 141, str. 18.) [neslužbeni prijevod]